# Serguei Vólkov (escaquista)

Serguei Víktorovitx Vólkov (en rus: Сергей Викторович Волков), (nascut el 7 de febrer de 1974 a Saransk, Mordòvia), és un jugador d'escacs rus, que té el títol de Gran Mestre des de 1998. Fou Campió de Rússia el 2000.
A la llista d'Elo de la FIDE del desembre de 2021, hi tenia un Elo de 2523 punts, cosa que en feia el jugador número 89 (en actiu) de Rússia. El seu màxim Elo va ser de 2659 punts, a la llista de juliol de 2007 (posició 53 al rànquing mundial).

## Resultats destacats en competició

Vólkov ha format part del Top 50 mundial de la FIDE i ha obtingut grans èxits en torneigs, com ara les seves victòries al Memorial Txigorin de 1998 (ex aequo amb Ruslan Sherbakov), i 1999 (ex aequo amb Aleksandr Grisxuk, i mig punt per davant d'un grup de forts jugadors com ara Aleksandr Lastin, Ievgueni Naier, Vadim Malakhatko, o Aleksandr Motiliov), o la seva victòria al Campionat de Rússia de 2000 a Samara. El 2002 empatà al segon lloc al Campionat d'Europa individual a Batumi (fou finalment tercer en el desempat, rere Bartłomiej Macieja i Mikhaïl Gurévitx). El 2005 quedà primer a la Rilton Cup (ex aequo amb Evgeny Gleizerov i Emanuel Berg).
El 2008, a Plòvdiv, fou tercer al Campionat d'Europa individual rere el campió Serguei Tiviàkov, i Serguei Movsesian (2n). El 2009, va empatar als llocs 1r–8è amb Dmitri Kókarev, Ígor Lissi, Aleksandr Rakhmànov, Valeri Popov, Denís Khismatul·lin, Dmitri Andreikin i Dmitri Botxarov a l'obert de Vorónej. L'octubre de 2009 guanyà, amb 7/9, el Memorial Txigorin, a Sant Petersburg. El 2010, va empatar als llocs 1r–8è amb Viorel Iordăchescu, Hrant Melkumian, Eduardo Iturrizaga, Qadir Huseynov, David Arutinian, Aleksei Aleksàndrov i Tornike Sanikidze al 12è Obert de Dubai. El 2010/11, guanyà en solitari, amb 8/9 punts, la 40a edició de la Rilton Cup. El 2011 empatà als llocs 3r–7è amb Dragan Šolak, Ioannis Nikolaidis, Konstantine Shanava i Fernando Peralta al 1r Torneig Internacional Isthmia. El setembre de 2011 va empatar als llocs 1r-3r al Festival de Trieste, amb Viktor Erdős i Vladímir Baklan.
El setembre del 2015 fou campió en el 8è Obert Internacional de Beirut amb 8 punts de 9, mig punt per davant del belarús Kirill Stupak, i obtingué una bossa de premi de 2.000 dòlars.
El juliol de 2016 fou campió del 42è Obert Vila de Sitges amb 7½ punts de 9, els mateixos punts que Karen Movsziszian però amb millor desempat. El juliol de 2017, en el mateix torneig, fou segon, rere el peruà Jorge Cori. El 2018 hi fou novament segon, rere Gadir Guseinov, i va tornar a guanyar el torneig el 2019.

### Competicions per equips

En competicions per equips, ha representat Rússia en dues grans competicions. A l'Olimpíada d'escacs de 1998, quan encara era MI, va jugar a l'equip de Rússia II, que quedà finalment en vuitena posició. Al Campionat d'Europa per equips de 1999, va jugar al primer equip rus, al segon tauler, tot i que un rendiment global de l'equip molt pobre els va situar fora de la cursa per les medalles, en el que fou una actuació sorprenentment mediocre per un equip rus.

## Notes i referències

* 1 2 3 «Nota biogràfica de Serguei Vólkov (escaquista)» (en anglès). Chessgames.com. [Consulta: 6 maig 2011].
* ↑ «"Rànquing d'escaquistes per federació: Rússia"» (en anglès). lloc web de la FIDE. [Consulta: 29 desembre 2021].
* ↑ Posició al rànquing mundial i evolució Elo de Serguei Vólkov (escaquista) «benoni.de». Arxivat de l'original el 2013-11-04. [Consulta: 6 maig 2011]. (alemany)
* ↑ Crowther, Mark. «Chigorin Memorial 1998» (en anglès). The Week In Chess 212, 1998. Arxivat de l'original el 2012-02-05. [Consulta: 6 maig 2011].
* ↑ Crowther, Mark. «Chigorin Memorial 1999» (en anglès). The Week In Chess 262, 1999. Arxivat de l'original el 2012-08-26. [Consulta: 6 maig 2011].
* ↑ «Campionat de Rússia de 2000». ruschess.com. [Consulta: 22 desembre 2014].
* ↑ Cordero, Javier. «Palmarès dels Campionats de Rússia (1992-2008)» (en castellà). ajedrezdeataque.com. [Consulta: 29 abril 2011].
* ↑ Schipkov, Boris. «Classificació final del Campionat d'Europa individual de 2002». chessib.com, 2002. [Consulta: 6 maig 2011].
* ↑ Crowther, Mark. «Campionat d'Europa individual de 2008» (en anglès). The Week In Chess 704, 01-05-2008. Arxivat de l'original el 2008-05-16. [Consulta: 4 maig 2011].
* ↑ «Dades de torneigs de setembre 2009: Voronezh open 2009» (en anglès). FIDE. [Consulta: 4 novembre 2013].
* ↑ Crowther, Mark. «Chigorin Memorial 2009» (en anglès). The Week In Chess, 16-10-2009. Arxivat de l'original el 2012-10-25. [Consulta: 6 maig 2011].
* ↑ «Dades de torneigs de juliol 2010: 12th Dubai Open 2010». FIDE. [Consulta: 2 novembre 2014].
* ↑ «GM Sergey Volkov shines in the 40th Rilton Cup» (en anglès). Chessdom. Arxivat de l'original el 2019-04-10. [Consulta: 29 abril 2011].
* ↑ «1st International Tournament "Isthmia" 2011 Group A'» (en anglès). Chess-Results.com, 28-11-2011. [Consulta: 28 agost 2011].
* ↑ «Viktor Erdos Takes Trophy in Trieste Festival» (en anglès), 12-09-2011. [Consulta: 2 novembre 2014].
* ↑ «13th International Chess Festival of Trieste» (en anglès). chessdom.com, 12-09-2011. [Consulta: 21 novembre 2013].
* ↑ «GM Sergey Volkov wins Beirut International Open 2015». chessdom.com. [Consulta: 6 octubre 2015]. (anglès)
* ↑ «Resum resultats XXXXII Obert». chess-results.com. [Consulta: 30 juliol 2016].
* ↑ «Volkov guanya a Sitges». Club d'Escacs Olot, 02-08-2016 [Consulta: 29 desembre 2021].
* ↑ «Rècord de participació a l'Obert Internacional de Sitges». Federació Catalana d'Escacs, 24-07-2017 [Consulta: 26 desembre 2024].
* ↑ «47è Obert de Sitges, classificació final». Chess. [Consulta: 26 desembre 2024].
* ↑ «Historial de Guanyadors de l'Obert de Sitges». Escacs Casino Prado. [Consulta: 26 desembre 2024].
* ↑ «Classificació final de l'olimpíada d'Elista de 1998» (en anglès). OlimpBase. [Consulta: 14 novembre 2011].